text: Kvinde trafikdræbt ved Filskov
  27 november 2012 kl. 08.22
  En 49-årig kvinde fra Lindved blev tirsdag morgen dræbt på diagonalvejen mellem Varde og Give. Hun kørte ind i en tysk lastvogn med anhænger, der var i gang med at vende.
  Kvinden havde formentlig ingen chance for at undgå at køre ind i lastvognen, der i mørke bakkede ind på en sidevej for at vende. Hendes bil ramte anhængeren, og hun blev dræbt på stedet.
  Ulykken skete mellem Filskov og kryds Grønbjerg. Politiet blev alarmeret klokken 5.23.
  Familien er underrettet.
  Tirsdag morgen arbejdede politiet stadig på ulykkesstedet for at rekonstruere hændelsesforløbet.
  